(ผลงานภาพยนตร์สารคดีของ NETFLIX)
พ่อแม่พี่น้องชาวคิวบาที่รัก
เป็นความเสียใจอย่างสุดซึ้ง ที่ผมต้องแจ้งต่อประชาชนของเรา
ว่าฟีเดล กัสโตร รุซ ผู้บัญชาการสูงสุดของเราได้สิ้นชีพลงแล้ว
แทบไม่มีคนออกมาเลย
คนไม่ค่อยออกมาเดินถนน
เรียกว่าถนนโล่งหมด
เราไว้อาลัยกันอยู่
ฟีเดล! ยักษ์ใหญ่!
ผู้นำทัพตลอดกาล!
เราอยู่กันที่พิธีระลึกถึงฟีเดล
ฉันคือฟีเดล!
คนพวกนี้ไม่เคยอยู่ในประเทศคิวบาที่ไม่มีฟีเดล
ผมก็ไม่เคยรู้จักประเทศคิวบาที่ไม่มีฟีเดล
คุณคิดยังไงกับช่วงเวลานี้
ฟีเดลเป็นคนที่ยอดเยี่ยมที่สุดตลอดกาล
ฟีเดล ท่านจะอยู่ในหัวใจของเราตลอดไป
ฟีเดลจะอยู่กับพวกเราเสมอ
ตอนที่ผมมาที่นี่ครั้งแรก เขายังไม่ได้คิดค้นโทรศัพท์มือถือเลย
ผมอายุ 20 ต้นๆ
แล้วผมก็กลับมาตลอดห้าสิบปี
ผูกมิตรกับทุกคน
พยายามเล่าเรื่องราวของคิวบา
ฟีเดลได้โฮมรันเลย!
นี่คือต้นเทปเลยใช่มั้ย
ช่วงต้นยุค 1970
เราเริ่มทำการทดลองกับกล้องวิดีโอรุ่นแรกๆ
ที่ขายกันอยู่ในนิวยอร์กซิตี
เราเริ่มถ่ายสิ่งที่ผิดพลาดในชุมชนของเรา
ไม่มีสัญญาจ้างก็ไม่ทำงาน!
เราสัมภาษณ์คนขับแท็กซี่ ที่ประท้วงเพื่อค่าตอบแทนที่ยุติธรรม
คุณคิดยังไงกับสัญญานี้
มันห่วย
ทำไมมันถึงแย่
เจ้านายได้ทุกอย่าง เราไม่ได้อะไรเลย
อย่ามาถ่ายรูปสิ
เดี๋ยวเอาตีหัวซะเลย
กฎเขียนไว้ว่าสี่นาที
คุณต้องให้ฉันพูดยาวขนาดนั้น
เราบันทึกภาพช่วงที่คณะกรรมการโรงเรียน ต้องจัดการกับผู้ปกครองที่โกรธเคือง
หนังเรื่องแรกๆ ของเรา พยายามทำให้อะไรๆ ดีขึ้น
ต่อสู้เพื่อที่อยู่อาศัยที่ดีขึ้น
ดูสภาพของอาคารหลังนี้สิ
ทำไมมันถึงไม่เหมาะแก่การอยู่อาศัย
นี่คือด้านหลัง
มันน่าขยะแขยงจริงๆ ที่จะต้องอยู่อย่างนี้
พอที่จะทำให้คลื่นไส้รึยัง
เราเปิดโปงโรงงานนรกในไชน่าทาวน์
มันไม่ยุติธรรมเพราะเราเย็บกางเกงพวกนี้ ในราคา 12 เซนต์
แต่เห็นกางเกงพวกนี้ในเมืองขายกัน 13 เหรียญ
ต้องหาสายต่ออีกเส้น มีอีเคจีรึเปล่า
แล้วเราก็เปิดโปงอันตราย ของการตัดงบประมาณโรงพยาบาล
เอาสายต่อจากอันนั้น สายต่อนี่ไม่ดี
ขานเวลาเถอะ
เหนือเส้นขอบฟ้าที่คิวบา
กำลังมีการปฏิวัติเกิดขึ้น
เราได้ยินว่าฟีเดล กัสโตรกำลังจะเริ่มทำ
โครงการเพื่อสังคมที่เราต่อสู้ให้มีในนิวยอร์ก
การรักษาสุขภาพฟรี
การศึกษาที่ทั่วถึง
และที่อยู่อาศัยสำหรับทุกคน
เรากำลังต่อสู้
เพื่อให้คนงานของเรา ไม่ตกอยู่ในกำมือของเศรษฐีอเมริกัน
พวกนั้นทนไม่ได้ว่าเราทำการปฏิวัติสังคมนิยม
อยู่ใต้จมูกของสหรัฐอเมริกาเลย
(ไมแอมี ฟลอริดา)
ชาวคิวบาได้รับคำสัญญาจากการปฏิวัติ
ว่าจะหยุดการหาประโยชน์จากพวกเขา ในทางเศรษฐกิจ
แต่เขากลับได้รัฐตำรวจมาแทน
และผมขอให้คำมั่นว่า วันหนึ่งคิวบาจะได้เป็นอิสระอีกครั้ง!
สหรัฐอเมริกาพยายามกีดกัน และทำให้คิวบาอ่อนแอลง
ด้วยมาตรการทางการทหาร และการคว่ำบาตรทางเศรษฐกิจ
(สายการบินแพนอเมริกา)
เมื่อถึงปี 1972 ชาวคิวบานับแสนคน หนีจากการปฏิวัติมา
สภาพความเป็นอยู่ในคิวบาเป็นอย่างไรบ้าง
แย่มาก ทุกวันแย่ลงเรื่อยๆ
มีความคิดเห็นที่รุนแรงมากมาย ทั้งเห็นด้วยและคัดค้าน
จนกระทั่งเราอยากเห็นการปฏิวัตินี้ด้วยตัวเอง
เราขอติดเรือลำนี้ไปด้วย
แล้วเอากล้องไปที่ประเทศคิวบา
เพื่อนคนแรกที่เราเจอคือ ครอบครัวบอร์เรโกส
พวกเขาอยู่ในไร่เล็กๆ นอกเมืองฮาวานา
คริสโตบาล คุณอายุเท่าไหร่
ผมอายุ 64
พวกนี้เป็นใคร
นี่น้องชายผม อังเฮล
แล้วนี่ก็น้องอีกคน เกรโกริโอ
- แล้วน้องสาว ลีโลใช่มั้ย - ใช่
เราเป็นชาวไร่ชาวนามาตลอด
แล้วก็ปลูกอาหารกินกันเอง
เกรโกริโอ ทำแบบนี้ทำไม
เราทำเพื่อให้กล้วยออกลูกเยอะๆ
เล็มกิ่งทำให้ต้นมันแข็งแรงขึ้น
คริสโตบาล คุณทำอะไรอยู่
เก็บหินจากที่ดินของทางการ
ทำแบบนี้ได้เงินรึเปล่า
เปล่า ผมอาสา
เป็นวิธีของผมที่จะช่วยการปฏิวัติ
มันเพื่อประโยชน์ส่วนรวมของชาติ
เกรโกริโอ เมื่อเสร็จงานแล้ว คุณทำอะไร
ผมชอบดื่มเหล้า สังสรรค์ แล้วก็ร้องเพลง
มันก็เรื่องธรรมชาตินะ
ผมพกขวดเล็กๆ ติดตัว ไม่มีมันอยู่ไม่ได้เลย
เกิดอะไรขึ้น
มีเบียร์ไหม
ไม่มีเบียร์
คงต้องดื่มเหล้ารัมแทน
- รัมจริงๆ ด้วย - ดื่มเลย
เรามีผู้มาเยือนจากแดนไกล
เราแสนดีใจที่พวกเขามา
แบ่งปันช่วงเวลาดีๆ และร้องเพลง
ขอผมบอกความรู้สึกลึกๆ ดีกว่า
มันออกมาจากเครื่องดนตรีที่ซุกซนของผม
นี่ เด็กๆ
ใกล้ๆ กับไร่ของบ้านบอร์เรโกส
เป็นหนึ่งในโรงเรียนที่สร้างจากการปฏิวัติ
จะเอาเครื่องจักรมาใช้ก็ได้
แต่ต้องเข้าใจถ่องแท้ว่ามันทำงานยังไง
นี่ชั้นเรียนวิชาอะไร
พันธุศาสตร์
ชีววิทยา
เป็นชีววิทยาระดับโมเลกุล
เด็กๆ ของคุณเข้าใจเรื่องนี้เลยเหรอ
ใช่สิ
พวกเขาเข้าใจชีววิทยาโมเลกุลเนี่ยนะ ล้อเล่นรึเปล่า
โตขึ้นอยากเป็นอะไร
อยากเป็นหมอเหรอ
มีหมอในครอบครัวก็ดีเสมอ
แล้วเธอล่ะ
เป็นวิศวกร
แล้วเพื่อนผมตรงนี้ล่ะ
นักจิตวิทยา
เสร็จรึยัง
คุณอยากให้ผมออกไปเหรอ
เปล่าๆ
แต่สนุกพอแล้ว กลับไปเรื่องชีววิทยา
- บาย - ดีใจที่ได้คุยกัน
เพื่อสนับสนุนการศึกษา พวกเขาสร้างอาคารที่อยู่อาศัยนับพันๆ แห่ง
คุณสร้างตึกมากกว่าก่อนการปฏิวัติรึเปล่า
มากกว่ามากเลย
เราจะทำให้แน่ใจว่าคนงานทุกคนมีบ้าน
ชาวคิวบาทุกคนเข้าถึงการรักษาพยาบาลฟรี
ทำอย่างนี้เสียเงินเท่าไหร่
พวกเขาไม่เก็บเงินฉันสักบาท
ฉันแค่ต้องขอบคุณพวกเขา
ฟีเดลจ่ายค่าโครงการทางสังคมเหล่านี้
ด้วยเงินอุดหนุนและช่วยเหลือจากสหภาพโซเวียต
และวางเดิมพันทุกอย่าง กับความสำเร็จในการทำเกษตรน้ำตาล
ทำไมถึงมาตัดอ้อยเลี้ยงชีพ
เพราะไม่เคยมีโอกาสได้เรียนหนังสือ
แล้วลูกของคุณล่ะ
ลูกผมทุกคนไปโรงเรียน
ทั้งเจ็ดคนเลย
หนูได้ไปโรงเรียนรึเปล่า
ไป ไปทุกคนเลย
โตขึ้นอยากเป็นอะไร
อยากเป็นสัตวแพทย์
- แล้วหนูล่ะ - เป็นครู
เป็นพยาบาล
ตอนนี้ปี 1975 และการปฏิวัติก็เหมือนจะได้ผล
ร้านค้าที่เป็นของรัฐมีสินค้ามากมาย
ถนนสายนี้เปลี่ยนไปยังไงบ้าง
ก็ ปีนี้
ถนนสายนี้มันสวยขึ้น แล้วก็มีอะไรดีๆ เยอะเลย
ของแบบไหนกัน
ร้านรองเท้า
ร้านพิซซ่า
แล้วก็ของน่าสนใจอื่นๆ
นั่นมันอะไร
มายองเนสสำหรับใส่สลัด
ไซเดอร์เพื่อฉลองให้รัฐสภาแรกของเรา
ผ่านมา 16 ปีแล้วนับแต่เริ่มมีการปฏิวัติ
ฟีเดลเรียกประชุมพรรคคอมมิวนิสต์เป็นครั้งแรก
กล้องเดินอยู่รึเปล่า
เราต้องกระเสือกกระสนที่จะบันทึก สุนทรพจน์ยาว 20 ชั่วโมงของฟีเดล
ขอบคุณมาก สหาย สำหรับความพยายามของทุกคน
ในนามของคณะกรรมการกลาง
เราขออ้าแขนต้อนรับคุณ
เพื่อประเทศหรือยอมตาย! เราจะชนะให้ได้!
คุณชอบฟีเดลรึเปล่า
เขาเป็นผู้นำที่ยิ่งใหญ่ และเป็นนายกรัฐมนตรีของเรา
ที่นำพวกเรามาตั้งแต่การปฏิวัติ
(กูดมอร์นิง อเมริกา) (วันศุกร์ที่ 1 ตุลาคม 1976)
วันนี้ นักสร้างหนังทีวี จอน อัลเพิร์ต พาทีมงานของเขามาด้วย
รถเข็นเด็กคันนี้ที่ใส่อุปกรณ์ของคุณเอาไว้
ช่วยให้คุณได้สัมภาษณ์พิเศษ กับฟีเดล กัสโตรเหรอครับ
คืออุปกรณ์ของเรามันหนักมาก จนเราถือเองไม่ได้
เราต้องเอาใส่รถเข็นเด็ก
เราสังเกตเห็นว่าฟีเดลจับตาดูเรา
ผมไม่คิดว่าเขาเคยเห็นอะไรแบบนี้มาก่อน
เพราะเขาอยากรู้อยากเห็น เราจึงได้บทสัมภาษณ์ครั้งแรก
ที่เขายอมคุยกับนักข่าวชาวอเมริกันในรอบสองปี
ใครเป็นคนถือ คุณหรือเธอ
นี่มันหนักมากเลยนะ
คุณมีข้อความอะไร จะฝากถึงประชาชนสหรัฐอเมริการึเปล่า
เป็นข้อความของมิตรภาพ ต่อประชาชนสหรัฐอเมริกาเสมอ
ต่อจิตวิญญาณที่ทุ่มเททำงานหนักของพวกเขา
สติปัญญาและแรงงานของพวกเขา
ต่อความก้าวหน้าทางวิทยาศาสตร์และเทคโนโลยี
เราอยากขอให้พวกเขาโชคดีจริงๆ
แต่เรื่องของรัฐบาลนั้น
ไม่ได้มีความรักอะไรระหว่าง รัฐบาลคิวบาและสหรัฐอเมริกาอยู่แล้ว
พวกเขาชื่ออะไร
เขาชื่อเจ้าเพชร
แล้วเขาก็เป็นเม็ดเงินเม็ดทอง
เขาอ่อนโยนนะ ตัวนี้น่ะร้าย
เขาไม่ชอบให้จับ
ตัวนี้น่ารัก ตัวนี้ร้าย
มันจับตาดูคุณแล้วนั่น
คุณมีปัญหาเรื่องโจรเหรอ
ผมล็อกประตูเผื่อไว้เท่านั้น
จะได้เข้าไปไม่ได้
คริสโตบาล ที่นี่ไม่มีอะไรเปลี่ยนแปลงเลย
คุณเคยคิดจะไปจากไร่นี้รึเปล่า
ไม่เลย
ผมมีพี่น้องอยู่ที่นี่
มีบ้านอยู่ตรงนี้
มีพืชพันธุ์และมีดินของผม
เขาอยากให้มีน้ำประปา แต่พวกนั้นไม่ยอมติดตั้งให้
คุณอยากได้อะไรอีก
ถ้ามีไฟฟ้าใช้ก็อาจจะดี
เราจะยอมอ้าแขนรับ
อะไรก็ตามที่พวกเขาให้เรา
ผมอยากได้อยู่สามอย่าง
อย่างหนึ่ง ผมอยากให้เมียลองกินเหล้ารัม
และให้ลูกสาวขี่แพะ
และสาม อยากงัดข้อชนะคุณบ้าง
คุณอายุเท่าไหร่แล้ว
เจ็ดสิบ
(ปี 1979)
ผมยังไม่ไปหรอก
แค่อยากมาทักทาย
นี่คือรายการข่าวประจำค่ำนี้ของเอ็นบีซี
ฟีเดล กัสโตรแห่งคิวบากำลังจะมานิวยอร์ก เพื่อกล่าวกับที่ประชุมสหประชาชาติ
การเดินทางของเขาจะเป็นปัญหาใหญ่ สำหรับเจ้าหน้าที่รักษาความปลอดภัยอเมริกา
เพราะจะต้องมีการเดินขบวน ต่อต้านกัสโตรเป็นจำนวนมาก
มีชาวอเมริกันเพียงคนเดียว อยู่บนเครื่องบินลำเดียวกับฟีเดล กัสโตร
คือนักข่าวอิสระ จอน อัลเพิร์ต
คุณอยากจะถามอะไร
เวลาคุณเดินทางไปในที่อย่างนิวยอร์กซิตี
ซึ่งมีคนหลายร้อยประกาศว่าอยากฆ่าคุณ
เวลาไปในที่อย่างนิวยอร์ก ที่คนอยากจะฆ่าคุณ
คุณกลัวรึเปล่า
ผมมีความคิดเห็นแบบนี้นะ
ไม่มีใครตายก่อนถึงเวลาอันควร
ผมจึงใจเย็นได้
ผมรู้ว่าสักวันผมก็ต้องตาย
ผมแค่ไม่รู้ว่าเมื่อไหร่
พวกเขาบอกว่าคุณไม่เคยถอดเสื้อกันกระสุน
เสื้ออะไรนะ
ทุกคนบอกว่าคุณใส่เสื้อกันกระสุนตลอดเวลา
ผมจะลงเครื่องที่นิวยอร์กแบบนี้
ผมมีเสื้อแห่งศีลธรรมช่วยกำบัง
มันแข็งแรงด้วย
มันปกป้องผมมาโดยตลอด
เขากำลังเปิดล้อลงจอดแล้ว
เราจะลงจอดแล้วเหรอ
ขอบคุณ
ขอต้อนรับสู่นิวยอร์ก ฟีเดล
ขอให้โชคดี
ทุกคนกลับเข้าไปข้างในครับ
เขาบอกว่าเราต้องกลับไป
ประหลาดจริง
กรุณากลับไปยังที่นั่ง เตรียมเอกสารให้เรียบร้อย
พวกคุณมาจากส่วนไหน
ศุลกากรสหรัฐฯ
ประธานาธิบดีต้องกรอกด้วยเหรอ
ให้คนอื่นกรอกให้ก็ได้
มันน่าทึ่งไม่ใช่เหรอ
ผมก็ว่างั้น
ไม่ต้องมากรอกฟอร์มของฉัน
ทำเกินเหตุน่าเกลียดมาก
พูดได้คำเดียวว่าทำเกินเหตุ
พวกนั้นทำแบบนี้ทำไม
ผมไม่รู้จะโทษใครเรื่องนี้
พวกเขาขอดูเอกสารคุณด้วยรึเปล่า
นักข่าวอเมริกันถ่ายเรื่องวุ่นวายนี้ไว้ได้หมด
นั่นไม่ใช่ส่วนหนึ่งของแผน
ไม่มีใครเห็นกัสโตรตั้งแต่เขามาถึงนิวยอร์ก
เขาอยู่แต่ในสถานทูตคิวบาในแมนฮัตตัน
ภายใต้การรักษาความปลอดภัย ที่เข้มงวดที่สุดที่เคยมีในนิวยอร์ก
สนับสนุนคิวบา
เราไม่ต้องการคอมมิวนิสต์
ฟีเดลจงล่มสลาย
ฟีเดล กัสโตรถูกล้อมด้วย คณะผู้รักษาความปลอดภัยเป็นกองทัพ
แต่จอน อัลเพิร์ตก็สามารถเข้าไปในสถานทูต
เพื่อเยี่ยมเขาเป็นกรณีพิเศษได้
อรุณสวัสดิ์ครับ
- มีผู้ช่วยคนใหม่เหรอ - ภรรยาผม
สบายดีไหม
แล้วลูกล่ะ
สบายดีค่ะ
ฟังนะ ฟีเดล
คุณคิดยังไงเรื่องผู้ประท้วง
ผมชื่นชมคนที่คัดค้าน
เพราะพวกเขาออกมาเคลื่อนไหว พวกเขาทุ่มเท
และผมก็ขอบคุณคนที่เห็นด้วยกับผม
ผมชื่นชมพวกเขามากกว่าอีก พวกเขากล้าหาญมาก
มีเวลาพาเราไปดูห้องหน่อยไหมครับ
ได้ แต่เดี๋ยวผมต้องไปแล้ว
แล้วห้องก็รก
คุณทำความสะอาดเองรึเปล่า
เปล่าหรอก
หลักฐาน มันไม่เรียบร้อยเลย
นี่ห้องนั่งเล่น
วันนี้คุณอ่านอะไรไปบ้าง
(กองกำลังตำรวจกองใหญ่ปิดทางฟีเดล)
หนังสือพิมพ์เดลีนิวส์
รูปนี้ดูดีนะ
ผมก็ว่างั้น
นี่ครัว
ในกระติกน้ำแข็งมีอะไร คุณดื่มเบียร์หรือครับ
มีเบียร์
เอาไหม
ยังหัววันไปหน่อย
แล้วคุณก็ไม่ควรดื่มก่อนไปพูดนะ
ก็จริง
อยากเห็นห้องนอนรึเปล่า
นี่คือจุดที่กัสโตรนอน
บางคนไม่เชื่อว่าคุณนอนด้วย
ผมนอนหลับสบายมากเลย
ผมลืมปัญหาทุกอย่าง
แน่นอน ผมไม่ได้นอนทั้งเสื้อผ้าแบบนี้
อันนั้นเก็บไว้คืนนี้ เราจะถ่ายให้
ถ้าคุณอยากถ่าย
ถ้าคุณไม่ปลุกผม
นี่คือหนังสืออ่านก่อนนอนเหรอ
(อ่าวหมู)
ผมยังไม่ได้อ่านเล่มนี้
แต่ตั้งใจจะอ่าน
เป็นภาษาอังกฤษ
เผื่อจะได้ฝึกภาษาอังกฤษบ้าง
ถึงเวลาแล้วเหรอ
โชคดีนะ
ฟีเดล กัสโตรบอกกับสหประชาชาติว่า
ถ้าหากไม่มีการลดช่องว่างระหว่าง ประเทศร่ำรวยกับประเทศยากจน
อย่างสันติและด้วยปัญญา อนาคตจะหายนะ
ทำไมคนบางคนถึงต้องเดินเท้าเปล่า
เพื่อที่บางคนจะได้ขับรถหรูๆ
ผมพูดแทนเด็กๆ ในโลกนี้ทุกคน
ซึ่งไม่มีแม้แต่ขนมปังจะกิน
นักข่าวอยู่ไหน
เจ้านายคุณอยู่ไหน
เขาอยู่ที่สถานีโทรทัศน์
เขาอยู่ที่นั่นแล้วปล่อยพวกคุณอยู่นี่เหรอ
เดี๋ยวเขาจะตามมาที่นี่
คุณมาซะที
คุณส่งผู้หญิงมาก่อนแล้วถึงตามมา
คุณไปทำอะไรมา
คุณอยากรู้จริงๆ เหรอ
ถ้าคุณไม่ว่าอะไร
ผมไปทะเลาะกับเอ็นบีซีมา
พวกนั้นไม่ยอมออกอากาศงานของคุณเหรอ
พวกเขาอยากตัดส่วนที่ดีๆ บางส่วนออก
ทำไมไม่ขายให้สถานีอื่นไปเลยล่ะ
ไม่ได้มีการแข่งขันระหว่างช่องต่างๆ รึไง
เอาจริงๆ นะ ฟีเดล
คุณคิดว่าคนจะมีปฏิกิริยายังไง กับสุนทรพจน์ของคุณ
ผมว่าสุนทรพจน์ของผมก็สร้างสรรค์
เป็นสุนทรพจน์เกี่ยวกับสันติภาพ
มันเรียกร้องให้มีการร่วมมือระหว่างนานาชาติ
คุณยุ่งอยู่ ผมไม่อยากเห็นแก่ตัว
ขอบคุณครับ
(หกชั่วโมงต่อมา)
(คิวบานา)
ผมไม่คุยกับคุณตอนนี้หรอก
ผมจะนั่งให้สบายๆ
เราค่อยคุยกันทีหลัง
คุณจะทำยังไงถ้าเป็นนายกเทศมนตรีนิวยอร์ก
มีคนแปดล้านคนเท่ากันทั้งในคิวบาและในนิวยอร์ก
ถ้าผมเป็นนายกเทศมนตรี
สิ่งแรกที่จะทำคือลาออก
ทำไมล่ะ
นี่มันเป็นเมืองที่ปกครองไม่ได้
แล้วก็หนี้สินเยอะมากด้วย
(ฉันรักนิวยอร์ก)
คุณจะกลับมาคิวบาเมื่อไหร่
คุณเบื่อพวกเราแล้วเหรอ
คุณไม่ได้รบกวนผมเลย
ผมมองว่าเราเป็นครอบครัวเดียวกัน
ขอบคุณที่สละเวลา
ผมขอให้คุณประสบความสำเร็จ
เดินทางกลับดีๆ นะ
ขอบคุณมาก
การมาเยือนที่ประสบความสำเร็จของฟีเดล ส่งสัญญาณว่าความสัมพันธ์อาจจะดีขึ้น
กับสหรัฐอเมริกา
เป็นครั้งแรกตั้งแต่มีการปฏิวัติเป็นต้นมา
ที่ทีมชาติอเมริกาได้เล่นในฮาวานา
ชาวคิวบาบีบเอาชนะได้หกต่อสี่
หลังเบสบอลเกมนั้น
ฟีเดลผ่อนปรนให้ชาวคิวบานอกประเทศ สามารถกลับไปเยี่ยมครอบครัวได้ง่ายขึ้น
(ท่าอากาศยานนานาชาติไมแอมี)
เดินทางดีๆ นะ
เราขอให้คุณกลับไป พบครอบครัวได้อย่างมีความสุข
สวัสดีค่ะ
- หนูจะไปคิวบาเหรอ - ใช่ค่ะ
- หนูเคยไปรึยัง - ไม่เคย
ไม่เคยเลยเหรอ
หนูจะไปเจอใคร
คุณยาย
- ไม่เคยเจอคุณยายมาก่อนเหรอ - ไม่
คุณยายหน้าตาเป็นยังไง
แก่
บินไปนานแค่ไหน
สี่สิบสี่นาที
- แค่นั้นเองเหรอ - ใช่
คุณไม่ได้กลับไปคิวบานานแค่ไหนแล้ว
สิบแปดปี พี่สาวฉัน 19 ปี
สิบเก้าปี
พระเจ้า
นั่นไง แม่ฉัน
พี่ชายฉัน
(ร้านขายของที่ระลึก โรงแรมเนชั่นแนล)
เอาอะไรดีแม่
น้ำหอม
ชื่อไฟด้วยนะ
พระเจ้า หอมมาก
เงินดอลลาร์และของขวัญที่หลั่งไหลมา จากญาติที่มาเยี่ยมจากสหรัฐฯ
เติมเชื้อไฟให้ความต้องการสินค้าอุปโภคบริโภค ซึ่งการปฏิวัติไม่สามารถจัดให้ได้
สำนักงานกระทรวงต่างประเทศในฮาวานา
ท่วมท้นไปด้วยผู้คนที่พยายามจะออกจากเกาะนี้
ทำไมถึงอยากไปจากคิวบา
ระบบมันไม่ได้ผล
พวกมันควรออกไป พวกมันควรไป
ฟีเดลจงเจริญ!
เป็นครั้งแรกตั้งแต่ผมมาคิวบา
เกิดเรื่องวุ่นวายบนท้องถนน
ฝูงชนเข้าทำร้ายคนอื่น
พยายามเข้าไปในสถานทูตและไปจากคิวบา
นังนี่เป็นโสเภณีจากแถวบ้านฉัน
แน่ใจเหรอ
ใช่ โสเภณี
พวกมันควรออกไป
เราไม่อยากได้พวกนี้ พวกต่อต้านสังคม
ตั้ง 21 ปี ที่เรามอบทุกอย่าง
ให้ประเทศและให้ฟีเดล
แต่คนพวกนั้นเป็นตัวปัญหา
คุณคิดยังไงกับเรื่องนี้
คือผมบอกคุณที่นี่ไม่ได้ โอเคนะ
บอกใบ้หน่อยแล้วกัน
ผมสมัครขอออกจากประเทศคิวบาเหมือนกัน
ทั้งพ่อและพี่ชายกับพี่สาวผมอยู่ที่ฟลอริดา
ผมรออยู่
พ่อผมส่งเรือมาที่มาเรียล
(อ่าวมาเรียล)
ฟีเดลบอกว่า ถ้าคุณไม่เห็นด้วยกับการปฏิวัติ ก็ถึงเวลาต้องออกไปแล้ว
(ซาร่า เวอร์จิเนีย โมบิล แอละแบมา)
เขาเปิดท่าเรือมาเรียล
และอนุญาตให้เรือจากอเมริกา มารับคนที่อยากจะออกไป
ทำไมถึงอยากไป
ฉันเสาะหาอิสรภาพ
ฉันอยากอยู่ในประเทศที่มีอิสระ
เรื่องราวของคุณเป็นยังไง ก่อนหน้านี้คุณอยู่ที่ไหน
- ผมอยู่ในคุก - คุณอยู่ในคุกเหรอ
เขาด้วยเหรอ
- แล้วเขาล่ะ - เหมือนกัน
แล้วรัฐบาลไปรับตัวคุณ แล้วบอกว่า "มาเร็ว ไปได้แล้ว" เหรอ
ใช่
คุกของคิวบาหลายแห่งถูกเปิดออก และโรงพยาบาลจิตเวชด้วย
อดีตผู้อาศัยในนั้นเบียดกันขึ้นเรือด้วยความยินดี
สุดท้ายคุณได้คนแบบไหน
คนบ้าๆ นักโทษ เขาบอกว่าเป็นนักโทษการเมือง
แต่เรามีอาชญากรด้วย
ใครจะรู้
การส่งเรือมารับที่อ่าวมาเรียล เป็นการขนส่งผู้อพยพครั้งใหญ่ที่สุด
ในช่วงเวลาสั้นที่สุด ในประวัติศาสตร์ของทั้งสองประเทศ
คริสโตบาล!
เป็นยังไงบ้าง
- เป็นยังไง - สบายดี
ยังแข็งแรงอยู่นะ
แน่นอน
คุณดูดีมาก
ผมยังไม่ร่วงด้วย
ดำอีกต่างหาก
ผมอายุ 80 แล้ว
ตั้งแต่เราจากไป มีวันไหน ที่คุณไม่ได้ทำงานไหม ป่วยบ้างรึเปล่า
ไม่เลย
ตลอดเจ็ดปีน่ะนะ
ไม่เคยป่วยมาตลอดชีวิต
ตลอด 80 ปีเลย
มีเรื่องหลายอย่างเกิดขึ้นในคิวบา
คนขึ้นเรือไปจากที่นี่กัน
มันส่งผลอะไรกับคุณบ้างไหม
ชีวิตผมก็เหมือนเดิมตลอด
ปกติตลอด
อังเฮล
ดีใจที่ได้เจอ
เกรโกริโอ
เป็นยังไงบ้าง
พวกเราสบายดี
ยังแข็งแรงเสมอ
ตัวนี้ชื่ออะไร
เขาชื่อดำเมี่ยม
แล้วอีกตัวล่ะ
แขนแข็งแกร่ง
ดีกว่ารถแทรกเตอร์เหรอ
มันไม่ทำให้ดินเสีย
อะไรคือเคล็ดลับความสุขของคุณ คริสโตบาล
เราทำงานและเดินกันตลอดเวลา
ออกกำลัง
นั่นคือเคล็ดลับสุขภาพที่ดีและแข็งแรง
มาดูกันว่าใครแข็งแรงกว่า อายุ 80 ใช่มั้ย
อายุ 80 แข่งกับคนอายุ 40
เราทั้งสามคนดูดีนะ
คุณคิดว่านี่คือถนนเส้นนั้นรึเปล่า
ถนนทาคอนที่อยู่ระหว่าง ลูซกับเอ็มเพดราโดอยู่ไหน
นั่นอยู่ไกลออกไปอีก
คุณรู้จักเธอรึเปล่า
ผมตัดสินใจไปตามหาเด็กผู้หญิง ที่ผมเคยถ่ายเมื่อ 16 ปีก่อน
เธอชื่อคาริแดด
พวกหนูอยู่ที่ไหน
หนูอยู่ถนนทาคอน
ยินดีต้อนรับคุณทุกเมื่อ
- นี่คือบ้านนั้นเหรอ - ต้องใช่แล้วล่ะ
ฉันรู้จักเธอ
คุณรู้จักเธอเหรอ
พี่ชายเธอยังอาศัยอยู่ข้างบน
แต่เธออยู่ในโครงการบ้านการเคหะ
สวัสดีครับ
จำผมได้รึเปล่า
ไม่ได้
แน่ใจเหรอ
ผมรู้จักคุณนะ
แต่ฉันไม่รู้จัก
- นี่ใคร - แม่ฉันค่ะ
จำผมได้ไหมครับ
ไม่
หนูอยู่ไหน
หนูอยู่ตรงนั้น
ที่ถนนทาคอน เลขที่หก
ระหว่างโอเรลลีกับเอ็มเพดราโด
ยินดีต้อนรับคุณทุกเมื่อ
เป็นครู
เป็นพยาบาล
คุณเคยบอกว่าคุณอยากเป็นพยาบาล
เกิดอะไรขึ้นกับคุณ
ก็ ฉันเรียนหนังสือ
พอเรียนถึงมอสาม ฉันก็แต่งงาน
ตอนนั้นคุณอายุเท่าไหร่
- สิบสี่ปี - อายุสิบสี่เหรอ
ตอนที่เธออยากแต่งงาน พวกคุณคิดว่าเธอบ้ารึเปล่า
คิดสิ
คุณลาออกจากโรงเรียน
มีลูกเหรอ
ลูกสองคนเลยเหรอ
- นั่นใคร - ลูกฉัน
ล้อเล่นรึเปล่าเนี่ย
เด็กคนนี้อายุเท่ากันกับตอนที่ผมถ่ายคุณเลย
ชื่ออะไรจ๊ะ
วิลเดอร์
ชื่ออะไรจ๊ะ
มิสเลดีส เวลาสเกซ กอนซาเลซ
เราจะเล่นเบสบอลกัน
โยนบอลลงมา
โอเค วิลเดอร์
แข็งแรงนะเนี่ย
ตีได้รึเปล่า
ไม่!
ของว่างเป็นอะไร
บานาน่ามิลค์เชค เพื่อฉลอง
ตั้งแต่เจอกันครั้งสุดท้าย
สถานการณ์เรื่องอาหาร มันแย่ลง ดีขึ้น หรือเหมือนเดิม
ตอนนั้นฉันผอม ตอนนี้ดูฉันสิ
แด่การกลับมาเจอกัน อย่างมีความสุขหลังจาก 16 ปี
ถ้าอีก 16 ปี ผมค่อยกลับมาใหม่
คุณอยากให้ผมเจออะไร
เจอว่าลูกๆ ฉันเติบโต
แล้วก็มีอาชีพการงาน
ฉันอยากมีบ้านของตัวเอง
และอยากให้เรามีความสุขด้วยกัน
หวังว่าจะมาถึงเร็วกว่า 16 ปี
บาย
ไอศกรีม
อร่อยมาก
สำหรับคาริแดดและคนที่ได้ประโยชน์จากการปฏิวัติ ทุกอย่างก็ดูจะโอเค
แต่ที่ห่างออกไปเกือบ 5,000 กิโลเมตร กำแพงเบอร์ลินกำลังพังทลาย
นี่คือช่วงสุดท้ายของสหภาพโซเวียต
และเงินอุดหนุนวันละแปดล้านดอลลาร์ ที่มอบให้ระบบเศรษฐกิจของคิวบา
เรากำลังเผชิญหน้ากับช่วงเวลาพิเศษที่ยากลำบาก
เรามีภารกิจที่พิเศษมากๆ
กอบกู้การปฏิวัติในคิวบา
กอบกู้สังคมนิยมในคิวบา
(ปี 1992)
(สำนักงานใหญ่พรรคคอมมิวนิสต์คิวบา)
คุณประหลาดใจไหมที่เห็นสิ่งที่เกิดขึ้น ในยุโรปตะวันออก
ทั้งโลกประหลาดใจกับสิ่งที่เกิดขึ้น
พวกเขาอาจจะทำพลาดอยู่นะ
(โรงแรมเมเลีย โคฮิบา)
เครนมันเสียมานานเท่าไหร่แล้ว
เครนเสียมาสองวันแล้ว
คุณหงุดหงิดไหมเวลาอะไรๆ มันพัง
ผมก็อยากให้มันง่ายกว่านี้
แต่จะให้ทุกอย่างในชีวิตง่ายก็คงไม่ได้
จะสร้างได้ขนาดนี้ต้องใช้เวลานานแค่ไหน
เราต้องขึ้นโครงก่อน
ก็สองสามปีมั้ง
เราทำงานกันมาสองปีแล้วเหรอ
- สองปี - ไม่เร็วนะ
ไม้ทั้งหมดนี่มาจากค่ายสังคมนิยม
แล้วทุกวันนี้ก็ไม่มีเรือขนเข้ามาแล้ว
ที่มีอยู่จะใช้ได้อีกนานแค่ไหน
น่าจะประมาณเดือนหนึ่ง
หนึ่งเดือน
(โรงงานรถทัวร์กิรอน)
คุณเคยได้ช่วงล่างจากสหภาพโซเวียต
ตอนนี้ต้องซื้อเอง
มันเป็นปัญหารึเปล่า
พวกนั้นต้องการเงิน เงินสดด้วย
นั่นอาจเป็นปัญหาใช่ไหม
มันอาจเป็นปัญหาใหญ่สำหรับเรา
คุณซื้อไม่ได้เหรอ
เราซื้อไม่ได้
เราต้องเผชิญหน้ากับปัญหาแน่ๆ
เราอาจจะต้องปิดตัวเลย
(ตลาดซานลาซาโร)
ตอนที่ผมมาถ่ายเมื่อปี 1975 ชั้นวางของที่นี่เต็มหมด
ตอนนี้เหลืออะไรขายบ้าง
ตรงนี้เรามีน้ำตาล
ประมาณ 1.8 กิโลกรัมต่อคน
ตรงนี้มีข้าว
ประมาณ 2.25 กิโลกรัมต่อคน
นั่นคือการปันส่วน
ตรงนี้ควรจะเป็นอะไร
อาหารกระป๋อง
ตัวอย่างเช่น เนื้อวัวรัสเซีย
ผลไม้ ของหวาน ไอศกรีม
ไม่มีอะไรให้เลือกมากนัก
เราไม่มีอะไรเลย
เขาร้องเพลงให้คุณฟัง คุณจะอยากได้ชีสมากกว่ารึเปล่า
เขาก็ทำได้แค่นั้น สินค้ามันมีจำกัด
มันต้องปันส่วนกัน เราซื้อมากกว่านี้ไม่ได้
คุณอยากได้ชีสบ่อยกว่านี้รึเปล่า
แน่นอนสิ
คุณมีชีสเข้ามาขายครั้งสุดท้ายเมื่อไหร่
ประมาณสิบวันก่อน
คุณมีรูปฟีเดลรึเปล่า
ฟีเดล
คุณอยากให้ผมถามเขาเรื่องอาหารขาดแคลนไหม
อ๋อ ถามสิ
(จวนประธานาธิบดี)
ดูฝูงคนสิ
สวัสดี เป็นยังไงบ้าง
นี่คือนักข่าวอเมริกาเหนือที่คุณรู้จัก
ความจำเป็นยังไงบ้าง จำผมได้ไหม
อ๋อ จำได้สิ
ถ้าคุณสามารถคุยกับคุณคลินตัน ประธานาธิบดีคนใหม่ของเรา
คุณจะพูดว่ายังไง
ผมจะบอกว่า อรุณสวัสดิ์ หรือสายัณห์สวัสดิ์
ผมจะอวยพรให้เขาสุขภาพดี และประสบความสำเร็จ
แล้วผมจะบอกเขาว่า
คุณจะอวยพรให้เขาประสบความสำเร็จในชัยชนะ
อะไรนะ
ผมแปลอยู่ พยายามแปลให้ดีที่สุด
ฟีเดล แล้วเรื่องสภาพเศรษฐกิจ ที่ขาดแคลนมันเป็นยังไง
ปัญหาพื้นฐานของเราไม่ใช่ปัญหาของยุโรป
ไม่ใช่ปัญหาของอเมริกา
ปัญหาของเราคือการคว่ำบาตร
และจุดจบของกลุ่มประเทศสังคมนิยม
การค้าของเรา 85 เปอร์เซ็นต์ เป็นการค้ากับประเทศสังคมนิยม
โดยเฉพาะกับสหภาพโซเวียต
คลังเชื้อเพลิงของเราก็ได้มาจากการค้าทางนี้
การล่มสลายของสหภาพโซเวียต เป็นเรื่องน่าเศร้าและรุนแรง
มันเป็นโศกนาฏกรรมต่อประเทศเหล่านั้นทั้งหมด
นี่ของขวัญสำหรับท่าน ท่านผู้บัญชาการ
ฟีเดล ผมละเมิดการคว่ำบาตร
ผมเอาเบียร์ที่ดีที่สุดในสหรัฐฯ มาให้
มันแรงแค่ไหน
แรงมากเลย
ขอบคุณ ผมรู้สึกว่าได้ของตอบแทนที่คุ้มค่า กับการตอบคำถามคุณแล้ว
คุณเป็นนักข่าวที่มีความสามารถ
ขอให้คุณประสบความสำเร็จ
ในการแก้ไขปัญหาสังคมและเศรษฐกิจในอเมริกา
คุณอยากให้พวกเราแก้ปัญหาสังคม และเศรษฐกิจในอเมริกา
- คุณอยากให้เราประสบความสำเร็จ - อะไรนะ
ผมแปลอยู่
เมื่อก่อนคุณเคยพูดภาษาอังกฤษ
เราเจอความก้าวร้าวจากสหรัฐอเมริกามามาก ผมลืมภาษาอังกฤษไปแล้ว
คุณเจอความก้าวร้าวจากสหรัฐอเมริกามามาก
คุณลืมวิธีพูดภาษาอังกฤษไปแล้ว
ฟีเดล ลูกสาวผมโดดเรียนมาหาคุณ
ช่วยเขียนจดหมายหาครูของทามิหน่อยได้ไหม
เธอมาเหรอ
- เขียนจดหมายหาครู - อะไรนะ
ครูหนูชื่ออะไร
ครูของหนูชื่ออะไร
ซินญอร์ครินสกี
สะกดยังไง
ค-ริ-น
นอ
สอ กอ
- กอ - สระอี
ขอบคุณมากค่ะ
อันนี้ให้ผม
คุณมีข้อความจะฝากถึงเด็กๆ ในอเมริการึเปล่า
สวัสดีเด็กๆ ทุกคน
ขอให้ทุกคนฉลาดและมีเสน่ห์เหมือนหนู
เขียนว่า "กรุณาอย่าทำโทษทามิที่ไม่ไปเรียน"
ฟีเดลบอกว่าคุณอาจเริ่มหาน้ำมันได้ยาก
เพราะปัญหาในสหภาพโซเวียต
ถ้าไม่มีน้ำมันจะทำยังไง
ผมก็นั่งรถสาธารณะสิ
แน่นอน
ดูแถวรถตรงนี้ที่รอเติมน้ำมัน
มันแย่มากสำหรับชาวคิวบา
ใช่ มันยาก มีไม่พอใช่มั้ย
มีไม่พอ
ทุกคนขี่จักรยาน
เราจะไปไหนกัน
เราจะไปบ้านผม
- คุณชื่ออะไร - ลูอิส อามอเรส
เข้าแถวอะไรกันใหญ่โต
รับอาหาร
ไปดูกัน
- เกิดอะไรขึ้น - เอาปลา
ร้านขายปลา
คุณซื้อปลาได้มากแค่ไหน
ประมาณคนละครึ่งกิโลกรัม
- เป็นเวลานานแค่ไหน - หนึ่งสัปดาห์
เราไม่ได้ต้องการอะไรมาก แค่พอให้อยู่รอด
ขนมปังหนึ่งชิ้นต่อหนึ่งคน
หนึ่งชิ้นต่อวัน
มากกว่านี้ไม่ได้
ไม่พอ!
แล้วจะทำยังไง
มันไม่มีแป้ง
ไม่มีแป้ง
ขนมปังไม่อร่อย
มันทำจากมันเทศ
รสชาติไม่ดี รสเหมือนมันเทศ
คนขี่จักรยานเขาทำอะไร
ยาเสพติด
- เขาขายยาเหรอ - บางที
ยาแบบไหน
โคเคน
นี่ใคร
พี่ชายผม
คุณชื่ออะไร
โรแบร์โต
ลาก่อน
คนที่นี่ ส่วนใหญ่เป็นคนงานใช่มั้ย
คนจน
ผมอยู่ที่นี่
ผมเกิดที่นี่
นี่คือบ้านของผม
มันมืดมาก
ห้องนอนผม
มีทีวี ไม่เลวนะ
เตียงก็ดี
ดีสำหรับผม
- มีคนอยู่กับคุณกี่คน - แปด
- เอาจริงเหรอ - พี่น้องห้าคน
ล้อเล่นรึเปล่า
ลูอิส
แสงไฟไปไหนหมด มันมืดมาก
ไฟดับ
ดับทุกวัน สี่ชั่วโมง
- คืนนี้ผมได้เรียนอะไรเยอะมาก - ขอบคุณ
ไว้เจอกันครั้งหน้าที่ผมมาคิวบานะ
- โอเค - ได้เลย
- เป็นไงบ้าง - ดี!
สัตว์เป็นไงบ้าง
สัตว์ไม่ปลอดภัย
ทำไมล่ะ
มีคนกำลังมา แล้วพวกเขาจะทำอะไร
พวกเขามาฆ่าสัตว์ของคุณเหรอ
พวกเขาเอาไปกิน
ใคร
ผมไม่รู้
ตอนนี้ไม่มีเนื้อ
มันแย่มาก
แย่มากเลย
- สัตว์ประเภทไหนกัน - วัวตัวหนึ่ง
พวกนั้นฆ่าวัวของคุณไปเหรอ
พวกเขาฆ่ามันตอนกลางคืน
แล้วคุณทำไร่ได้ยังไง
ก็ต้องทำด้วยวัวตัวเดียว
แล้วถ้าเขาขโมยตัวนี้ไปล่ะ
ผมก็ไม่เหลืออะไรเลย
วัวตัวหนึ่งราคาเท่าไหร่
หมื่นเปโซเลยเหรอ
นั่นต้องทำงานตั้ง 20 ปี
ทำงาน 20 ปี
สัตว์ของคุณหายไปกี่ตัวแล้ว
วัวตัวผู้ตัวนึง
วัวตัวเมียตัวนึง
ม้าตัวนึง
แล้วก็ลูกวัวสี่ตัว
นี่คือหัวยูคคา
มันสวยมากเลย
อร่อยไหม
ที่สุด
ของพิเศษ
แต่พวกเขาก็ขโมยเหรอ
พวกเขามาขโมย
แล้วนี่อะไร
ข้าวโพด
พวกเขาขโมยไปเหมือนกันเหรอ
พวกนั้นเอาไปหมด
นี่มันแย่มาก
เลวร้ายจริงๆ
คุณทำงานหนัก แต่พวกนั้นขโมยไปหมด
เกรโกริโอ เกิดอะไรขึ้นกับคิวบา
เราจะทำอะไรได้
เราทำอะไรไม่ได้เลย
มันน่าเศร้ามาก
คุณทำแบบนี้ทำไม
พวกนั้นจะได้เอาไปไม่ได้
จะได้ไม่มีใครฆ่ามันใช่ไหม
ไม่งั้นพวกเขาจะเอามันไปกิน
มันน่าเศร้า
เพราะถ้าผมซื้อวัวอีกตัว
พวกนั้นก็จะขโมยไปอีก
- เพื่อนๆ คุณโดนปล้นด้วยมั้ย - โดน
พวกนั้นจะบุกเข้ามาในบ้านเรา แล้วเอาไปแทบจะทุกอย่าง
ดื่มเหล้ารัมกันดีกว่า
ดื่มให้ลืมปัญหา
ดื่มเหล้ารัมแล้วลืมเรื่องพวกนี้ให้หมด
นี่ของดีนะ
จำครั้งสุดท้ายที่เราแข่งกันได้ไหม
ว่าใครแข็งแรงกว่า
คุณคิดว่าไง
คุณคิดว่าคุณแข็งแรงที่สุด
คุณแข็งแรงเป็นสองเท่า
ผมสู้ไม่ได้หรอก
อายุตั้ง 80 ปี
ดูสิแม่ ไม่จับด้วย
เร็วอยู่นะ
ผมไปได้เร็วกว่านี้
น้องสาวคนสวยของคุณ
คุณทั้งแข็งแรงและสุขภาพดีนะ
ไม่มีคนเลย
ไม่มีใครอยู่ตามถนน
เพื่อนคุณไปไหนหมด
อยู่บ้านกัน
กลัวว่าบ้านจะถูกปล้น
คนแก่กลัวที่จะออกมาตอนกลางคืน
เพราะมันมีโจร
ใช่
พวกนี้จะใช้พร้าฆ่าคุณ
แล้วหั่นเป็นชิ้นๆ
พวกนั้นเป็นคนไม่ดีเหรอ
เป็นคนไม่ดี พวกนั้นขโมยวัว
มีเบียร์รึเปล่า
มีเหล้ารัมไหม
นั่นก็ไม่มีเหมือนกัน
งั้นพวกเขามีอะไร ไม่มีเลย
ไม่มีอะไรเลยสักอย่าง
มันไม่มีเบียร์มานานเท่าไหร่แล้ว
กี่เดือนแล้ว
คุณจำไม่ได้ด้วยซ้ำ
แล้วเหล้ารัมล่ะ
ไม่มีเหล้ารัมมานานเท่าไหร่
เมื่อวานก็มีรัมบ้างเล็กน้อย
แล้วเนื้อสัตว์ล่ะ
ไม่มีเนื้อสัตว์ในร้าน มีโจรบนถนน
ใช่แล้ว
เกิดอะไรขึ้น
ทุกอย่างแย่หมด
นี่ไม่ใช่วิธีการใช้ชีวิต
(วันต่อมา)
ผมอยากดูว่าปัญหาที่เกิดกับบ้านบอร์เรโกส ส่งผลกระทบกับงานบริการสังคมไหม
เช่น โรงเรียนที่อยู่ใกล้ๆ ไร่ของเขา
โรเมโอกับจูเลียต
โรแมนติกจริง
นักบุญไม่เคลื่อนไหว แม้ในยามที่พวกเขาประทานพร
พวกเขาไม่เคลื่อนไหว
ยามที่ข้าทำตามคำภาวนา
บาปของข้าถูกปลดเปลื้องจากริมฝีปาก ด้วยริมฝีปากของท่าน
ดีมาก
เด็กๆ ดูมีความสุขและสุขภาพดี
แต่หลายปีที่ผ่านมามันก็ลำบากมาก
สภาพการณ์ในโรงเรียนดีขึ้นไหม หรือก็เหมือนเดิม
มันดีขึ้นหรือแย่ลง
แย่ลง
หนูอยากได้อะไร
เธออยากได้อาหาร
พวกคุณอยากซื้ออาหารมากกว่านี้มากๆ
(ห้องอาหาร)
นี่คือสิ่งที่เด็กๆ ต้องกิน
มันฝรั่ง
ตรงนี้มีอะไร
ไข่
เนื้อสัตว์ล่ะ
คุณไม่มีเนื้อสัตว์เลย
วันนี้ไม่มี
งั้นได้เนื้อมาจากไหน
ก็ไม่ได้มาง่ายๆ
แม้บริการทางสังคมจะยังฟรีอยู่ แต่ก็เกิดความขาดแคลนขึ้นทุกที่
แม้แต่ในโรงพยาบาลหลักของฮาวานา
เพชรยอดมงกุฎของระบบสาธารณสุขคิวบา
สถานการณ์ในห้องจ่ายยาเป็นยังไงบ้าง
คุณมียาเพียงพอรึเปล่า
เราขาดแคลนยาในบางด้าน
คุณขาดยาลดกรดทั้งหมดเลย
มันว่างเปล่า
ยาหมดมานานเท่าไหร่แล้ว
เราไม่มียาลดกรดมาสัปดาห์หนึ่ง
คุณขาดยาฆ่าเชื้อตัวนี้มาประมาณสี่เดือน
คุณต้องทำงานกับของแค่ 30 เปอร์เซ็นต์ จากของที่จำเป็นต้องใช้
แล้วขาดของอย่างอื่นทั้งหมด
(คลินิกท้องถิ่นวีดาโด)
นี่อะไรกัน
ห้องฉุกเฉิน
คุณหมอ เข็มฉีดยานั่นเก่าแค่ไหน
ดูเหมือนมันมาจากศตวรรษที่แล้ว
คุณมีสถานที่เหมาะสม ที่จะฆ่าเชื้อเข็มฉีดยาเก่าๆ พวกนี้รึเปล่า
ไม่มี
ชั้นวางของส่วนใหญ่ไม่มีอะไรเลย
ไม่มีอะไรเลย
คุณใช้ถุงมือนี่ซ้ำกี่ครั้ง
จนกว่ามันจะขาด
ก็ขึ้นกับว่าเราใช้ไปกี่ครั้ง
นี่มันแย่มาก
จะทำยังไงได้ล่ะ สหาย
- คุณหงุดหงิดรึเปล่า - ไม่มากก็น้อย
(ปี 1995)
ผ่านมาห้าปีแล้วนับตั้งแต่เริ่มมีปัญหาเศรษฐกิจ
ผมอยากรู้ว่าลูอิสเพื่อนผมเป็นยังไงบ้าง
คุณรู้จักลูอิส อามอเรสรึเปล่า
ไม่รู้จัก
เป็นไงบ้างเพื่อน
ก็ดีนะ
ผมชื่อจอน จากนิวยอร์ก
ผมมาหาเพื่อน
มาช่วยผมหน่อย
นั่นคนจากละแวกนี้
- คุณรู้จักเขาเหรอ - ใช่
ขอโทษครับ ผมมาหาลูอิส
คุณคือพี่ชายเขาใช่มั้ย
ใช่
คุณช่วยผมได้มั้ย ผมมาหาลูอิส
เขาติดคุก
ทำไมล่ะ
ผมก็อยากถามเหมือนกัน "ทำไมเขาถึงอยู่ในคุก"
ลูอิสเป็นน้องชายคุณ
คุณประหลาดใจไหมตอนพวกนั้นจับเขา
ใช่
เขาขโมยอะไรรึเปล่า
เขาไม่ได้ขโมยอะไรเหรอ ไม่มีเรื่องยา
เปล่า
ลูอิสไม่ได้ทำอะไรเลย
เขาต้องเข้าคุกกี่ปี
สี่ปี!
- คุณไปเยี่ยมลูอิสในคุกรึเปล่า - ไป
เขาเป็นไงบ้าง
เขาก็เข้มแข็ง
ทำไม
เพราะอาหารที่เราเอาไปให้เขา
คุณอยากบอกอะไรให้คนในอเมริการู้บ้าง
นี่ปี 1995 แล้ว
ผมยังต้องหาบน้ำ
เราต้องเดิน 100 เมตรไปเอาน้ำ
เดินขึ้นบันได
ผมมีแม่ที่ป่วย
เราไม่มียา
แล้วโรงพยาบาลก็ช่วยอะไรเธอไม่ได้
ไม่แปลกใจที่ทุกคนอยากออกไป
ทุกคนเลย
ไปไหน
ไปสหรัฐอเมริกา
สามีคุณอยากไป คุณอยากไปด้วยไหม
ฉันก็จะฉวยโอกาสนั้น
นี่มันไม่ใช่การใช้ชีวิต
สามสิบห้าปี
ของการคิดที่ผิดพลาด นั่นแหละปัญหา
นี่ โรแบร์โต สหรัฐอเมริกาล่ะ
คุณไม่เคยคิดอยากจะไป
นี่มันเรื่องบ้าอะไรกัน
แกเอาเขามาพูดพล่ามอะไรแบบนี้
แกเป็นบ้าอะไรกันแน่
โกหกชัดๆ
ไม่เข้าใจไอ้หมอนี่เลย
ฉันเคยพูดเหรอว่าฉันอยากออกจากคิวบา
ฉันเคยพูดเหรอ
ไม่เคยเลย
มาเล่นงานฉันทำไม
แกพูดถึงน้องชายตัวเองไม่ได้ด้วยซ้ำ
แกพูดไม่ได้ด้วยซ้ำว่ามันไม่ยุติธรรม
"ไม่ ไม่ใช่ฉัน ฉันไม่อยากพูด"
นั่นแรงนะ
เขาเป็นน้องชายแก
(วันต่อมา)
นี่ คริสโตบาล เกรโกริโอ อังเฮล
เกิดอะไรขึ้นกับสัตว์ของคุณ
มันโดนกินหมด
พวกนั้นกินมันหมดเลยเหรอ
พวกนั้นไม่เหลืออะไรให้เราเลย
แม้แต่ม้า
คุณทำไร่ไม่ได้
เราไม่มีสัตว์มาไถนา
ถ้าไม่มีพวกมัน เราก็ทำไร่ไม่ได้
พวกนั้นบุกเข้ามา
พาลูกวัวไปที่ไร่ส้มแล้วก็ฆ่ามัน
ตอนนี้ในไร่เงียบมาก
ใช่
- คุณชอบรึเปล่า - ไม่เลย
คุณอยากได้ยินเสียงสัตว์
แต่ตอนนี้ล่ะ
ตอนนี้เราไม่ได้ยินอะไรเลย
ผมจำได้ว่าคุณมีวัวกับม้า
แล้วมีหมูอยู่ในบ้าน
เรามีสัตว์มากกว่าสิบตัว
คนขโมยยูคคากันเหรอ
พวกนั้นขโมยไปเยอะ
ไม่มีศีลธรรมเลย
ขโมยไปทุกอย่าง
- คุณหาอะไร - ถั่ว
ไม่เหลือเท่าไหร่หรอก
ตรงนี้มีอยู่หนึ่ง
เจ้าถั่วน้อย
นี่มันไร้ประโยชน์
เราได้แต่ถางหญ้าไป
คริสโตบาลเป็นอะไร
เขาเศร้าเพราะพวกนั้นกินวัวของเรา
ตอนนี้เขาไม่เหลือทางเอาตัวรอดแล้ว
เขาเป็นอย่างนี้บ่อยเหรอ
ตลอดเวลาเลย
นี่เป็นครั้งแรกที่ผมเห็นคุณเป็นแบบนี้
- คุณรู้สึกเศร้าเหรอ - ใช่
ทำไมล่ะ
คุณไม่เหลือหนทางทำมาหากินแล้ว
นี่มันแย่มาก คริสโตบาล
ใช่
พวกนั้นทำให้เราหมดค่า
ชายแก่สามคน
พวกมันกินสัตว์ของเรา แล้วไม่เหลืออะไรไว้ให้เราเลย
ชายหาดอยู่ห่างออกไปหนึ่งชั่วโมง จากไร่ของบ้านบอร์เรโกส
มันเป็นความงามตามธรรมชาติ
ซึ่งทำให้ฟีเดลประกาศวิธีปลุกชีวิตให้ประเทศ
ตอนนี้การท่องเที่ยวเป็นสิ่งสำคัญต่อเศรษฐกิจเรา
คุณมาจากไหน
ญี่ปุ่น
คุณชอบที่นี่รึเปล่า
มันก็ดีมาก
ใบเสร็จบอกว่าราคาเท่าไหร่
ตรงนี้ 100 เหรียญ ส่วนใบเสร็จ
สี่ร้อยแปดสิบเหรียญ
ที่นี่คิวบานะ
(ปี 2000)
อรุณสวัสดิ์
นั่งรถคิดราคาเท่าไหร่
ชั่วโมงละหกเหรียญ
ตกลง
โรนัลโด
การปฏิสังขรณ์นี่เอาเงินมาจากไหน
ส่วนใหญ่มาจากการท่องเที่ยว
โรงแรมทำเงินมาฟื้นฟูฮาวานา
นั่นอะไร
ตลาดศิลปะ
ลงตรงนี้แล้วกัน
วันๆ หนึ่งคุณได้เงินเท่าไหร่
ประมาณสี่เหรียญมั้ง
มีวันหนึ่งได้ 20 เหรียญ
ทุกอย่างเป็นยังไงบ้าง
เราเล่นซอฟต์บอลกันที่นี่
- แล้วไง - ชนะสอง แพ้หนึ่ง
- คุณมาจากไหน - ลองไอส์แลนด์
คุณผ่านพวกศุลกากรมาได้ยังไง
ปีนี้เรามาอย่างถูกกฎหมาย
ปีที่แล้วยังคนไม่เยอะเท่านี้
ไม่ได้มีนักท่องเที่ยวเยอะเท่านี้
ตลาดตรงนี้คนเต็มเลยนะ
เชรูปนึงเท่าไหร่
สิบห้าเหรียญ
นั่นมันทุนนิยม
เช เกบาราต้องนอนตายตาไม่หลับแน่
เมื่อก่อนคุณทำอะไรก่อนจะมาขายของในตลาด
ผมเคยเป็นนักข่าว
คุณยอมทิ้งอาชีพที่มีเกียรติ
เพื่อมาขายภาพเช เกบาราให้นักท่องเที่ยวเหรอ
ผมก็เคยทำงานเหมือนคุณ
แต่ผมทำแบบนี้ได้เงินมากกว่า
เมื่อก่อนคุณทำงานอะไร
คุณเคยเป็นวิศวกรเคมี
- งานคุณก่อนหน้านี้ล่ะ - วิศวกรเครื่องกล
ตอนนี้คุณมาขายจาน
เรากำลังตามหาลูอิส อามอเรส เพื่อนเก่าเรา
เมื่อปี 1995 เขาติดคุก
ผมไม่รู้ว่าเขาอยู่ไหน
ลูอิสอยู่ในบ้านตรงนั้น
ครั้งสุดท้ายที่คุณติดคุก
เขาจับคุณเข้าคุก
เพราะคุณทำงานในตลาดมืด
ใช่
- นั่นใคร - แฟนผม
มานี่สิ
เธอชื่ออะไร
ซานตา
อรุณสวัสดิ์
นั่นใครกัน
แม่ของซานตา
คุณมีอะไรกินบ้าง
ตู้เย็นมันพังหมดแล้ว
- คุณจ่ายค่าเช่าเท่าไหร่ - ไม่จ่ายเลย
คุณได้เงินเดือนเท่าไหร่
หกเหรียญต่อเดือน
มีอะไรเปลี่ยนไปบ้างในแปดปีที่ผ่านมา
ไม่มีเลย
ของมันก็แค่เก่าลง
นั่นโรงงานขนมปังจากครั้งสุดท้ายที่คุณมา
เมื่อก่อนเคยเป็นโรงงานขนมปัง
หลังคามันพังลงมาหมด
ให้ตายสิ
ระวังนะ
หลังคาจะพังรึเปล่า
ระวัง
มันตกลงมาเมื่อไหร่
สองปีก่อน
เขาไม่ได้ซ่อมเลย
ตรงนี้มีเด็กเยอะ มันเลยอันตรายมาก
ผมต้องเดินข้ามสะพานตรงนี้
ห้องน้ำ
คุณจะเข้าไปได้ยังไง
ก็ไม่ไป
แล้วทำยังไง
คุณไปเข้าส้วมกลางถนนเหรอ
แล้วก็ฉี่ตรงนี้
ที่เดียวที่มีน้ำคือตรงนี้
เธอต่อสายเข้ากับน้ำตรงนั้นและเปิดมัน
แต่เธอเดินไปไม่ได้
เดี๋ยวเธอจะตกลงไป
เลวร้ายมาก
นี่มันแย่มาก
สาวๆ เป็นยังไงบ้าง
ก็ดี
- นี่ใคร - เพื่อนผม
เขาทำงานอะไร
โรงงานซิการ์
เรามี
โคฮิบา
นั่นมันซิการ์ที่แพงที่สุดนะ
ถ้าในร้าน ราคาเท่าไหร่
สองร้อยยี่สิบห้าเหรียญ
ในร้านขายกัน 225 เหรียญเหรอ
แล้วคุณจะขายเท่าไหร่
หกสิบเหรียญ
คุณภาพดีที่สุด
อันนี้ ห้าสิบเหรียญ
คุณไปได้มาจากไหน
รัฐบาลให้มาสองกล่องทุกเดือน
แต่ผมก็ขโมยมาเพิ่มด้วย
เท่ากับเขาให้สอง แล้วคุณขโมยมา
อีกสอง
เพราะมันไม่พอสำหรับผม
ถ้าเขาจับได้จะเป็นยังไง
อะไรนะ
ถ้าเขาจับคุณได้น่ะ
ผมก็เข้าคุก
ผมก็ต้องเข้าคุกด้วย ถ้ารัฐบาลได้หนังม้วนนี้ไป
คน 80 เปอร์เซ็นต์ใช้ชีวิตจากตลาดมืด
เวลาเจอตำรวจ คุณกลัวไหม
บางทีก็กลัว
ทุกอย่างโอเครึเปล่า
ฝ่ายตรวจคนเข้าเมืองอยากจะคุยกับคุณ
เขาริบบัตรประจำตัวคุณกับบัตรของผมด้วย
ตรวจคนเข้าเมืองสำหรับคุณ
ตำรวจสำหรับผม
- จะมีตำรวจมาอีกเหรอ - ใช่
ให้ปิดกล้องเหรอ
คุณถ่ายที่นี่ไม่ได้ แถวนี้ในเมือง
เอากล้องใส่ในรถหน่อย
(สี่ชั่วโมงต่อมา)
ไม่มีปัญหา
แค่เข้าใจผิดกัน
ไม่มีอะไรเกิดขึ้น
ทุกอย่างโอเคมั้ย
โอเค แม่ ไม่มีปัญหา
แม่คุณเป็นห่วงรึเปล่า
แน่นอน
ครอบครัวคุณสนิทกันมากนะ
คุณร้องไห้เลยเหรอ
ลูอิส เธอรักคุณนะเนี่ย
ผมมาตามหาเพื่อน
เธอชื่อคาริแดด
ช่วยผมหน่อยได้ไหม
ผมตามหาผู้หญิงคนนี้อยู่
คาริแดด
คุณรู้จักเธอเหรอ
ทางนี้ครับ
ดูเหมือนนั่นคือวิลเดอร์
คุณคือวิลเดอร์รึเปล่า
จอน!
ผมจำคุณได้
ทุกอย่างเป็นไงบ้าง
คุณหลับอยู่เหรอ
คุณรู้รึเปล่าว่าแม่ผมอยู่ไหน
ผมไม่รู้เลย
- อยู่แทมปา ฟลอริดา - เอาจริง
เมื่อห้าปีก่อน
มีรูปเธอบ้างไหม
นี่เหรอ
ว้าว เธอเป็นอเมริกันไปแล้ว
เดี๋ยวๆ อย่าเพิ่งไป
จำผมไม่ได้เหรอ
แล้วคนสวยตรงนี้ใครกัน
เมลินดา
หนูเห็นรูปคุณย่ารึเปล่า
นั่นใครน่ะ
คุณย่าอยู่ในอเมริกา
แล้วคุณพร้อมจะไปด้วยรึเปล่า
ผมต้องขอวีซ่า
คุณมีแผนยังไง
ที่นี่มันไม่มีอนาคต
มีสลัดนิดหน่อย
ว่างเปล่าเลย
เราไม่มีเงิน
เวลาแม่ส่งเงินมา เราก็ซื้ออาหาร
ไม่งั้นมันก็ว่างเปล่า
ตึกนี้น้ำไม่ไหลมา 25 วันแล้ว
น้ำไม่ไหล
เวลาเปิดก๊อกเหรอ
ก็ไม่มีน้ำ
เราไปอาบน้ำที่บ้านเพื่อน
นี่เพื่อนบ้านคุณเหรอ
ยินดีที่ได้รู้จัก ผมชื่อจอน จากนิวยอร์ก
เรย์นัลโด
ที่นี่น้ำไหลรึเปล่า
ไม่ไหล พวก
ดื่มอะไรหน่อยไหม
ผมมีเครื่องดื่มให้นะ อยากดื่มไวน์ไหม
ทำไมจะไม่ล่ะ
เอาไวน์ไหม
ทำไมจะไม่ล่ะ
เราดื่มให้อะไรกันดี
แด่เงินเยอะๆ และสุขภาพ
ให้มีเงินมาซื้อผ้าอ้อมเพิ่ม
สนามหลังบ้านคิวบาเป็นแบบนี้
เรามีนกพิราบ
เป็ด ห่านและไก่โต้ง
เลี้ยงสัตว์พวกนี้รับประกันว่าเราจะมีอาหาร
ดูความแตกต่าง
ระหว่างตึกของเรากับบ้านพวกนี้สิ
คนทำงานท่องเที่ยวจะอยู่แถวนั้น
พวกนั้นเข้าถึงเงินดอลลาร์แล้วก็มีอันจะกิน
นักท่องเที่ยวมีค่ามากกว่าชาวคิวบา
นั่นเป็นความจริง
ก็ดีนะ ไปเต้นรำจังหวะเร็กเกทอนกันดีกว่า
เอาบ้างไหม
ไม่ต้อง พอแล้ว
โคโลญจน์นี่ชื่อสปอร์ต
หอมมาก ผมชอบนะ
เราจะจุดคบไฟแห่งความจริงและความยุติธรรม
ไปให้ทั่วอเมริกาใต้
เรากำลังดูงานเฉลิมฉลองของฟีเดล กัสโตร
โกหกทั้งนั้น
ผมไม่ใช่คอมมิวนิสต์ ผมมองโลกตามความจริง
ไปดิสโก้กันดีกว่า
ผู้หญิงชอบคนหน้าตาทุเรศ ไม่ต้องบอกเป็นอื่นเลย
เรากำลังเข้ามาในเมืองเล็กๆ ชื่อไคมิโต เด กัวยาบัล
ครั้งสุดท้ายที่เรามาเมื่อห้าปีก่อน
เพื่อนแก่ๆ ของเราสามคนกำลังเจอปัญหาหนัก
ผมเริ่มหวั่นใจว่าเราจะเจอกับอะไร
เกรโกริโอ คุณยังไม่ตาย
ดีมากเลย
คุณยังโอเคอยู่นะ
ผมยังแข็งแรง
อังเฮล!
เป็นไงบ้าง
คุณดูดีนะ
คุณอายุเท่าไหร่แล้ว
เก้าสิบสอง
ให้ตายสิ
แล้วยังทำงานอยู่
คุณอายุเท่าไหร่ เกรโกริโอ
คุณแค่ 88
นี่บ้านอะไรกัน
เกรโกริโอจะย้ายมาอยู่ในนี้เหรอ
นี่ครัว
ห้องน้ำ
ห้องนอนใหญ่
ตอนนี้มีบ้านแบบนี้แล้ว
ก็ต้องหาแฟนแล้ว
ผมกำลังจะแต่งงาน
ใช่ ผมกำลังจะแต่งงาน
เขากำลังจะแต่งงานเหรอ
เขามีแฟนรึเปล่า
เธออายุเท่าไหร่
เธออายุแค่ 30 เหรอ
- เรื่องจริงรึเปล่า - จริง
- นั่นอะไร - วัวไง
คุณซื้อวัวใหม่
สองตัว
เมื่อไหร่
เร็วๆ นี้เอง
เขาชื่ออะไร
รูปหล่อ
ตอนนี้มีวัวแล้ว
คุณทำงานกี่ปีถึงจะซื้อได้
ห้าปี
คริสโตบาลอยู่ไหน
คริสโตบาลไปผ่าตัดคอ
เขาอยู่บ้าน
เข้าเมืองไปหาคริสโตบาลกับน้องสาวคุณดีกว่า
คริสโตบาล เป็นไงบ้าง
ทุกอย่างเป็นไงบ้าง
คุณพูดไม่ได้เหรอ
เขาต้องผ่าตัดเพราะมะเร็ง
คริสโตบาล คุณยังทำงานอยู่รึเปล่า
คุณไม่ได้ทำแล้ว
มีแต่คุณกับอังเฮลในไร่เหรอ
มีแต่น้องชายสองคนที่ทำงาน
แล้วคริสโตบาลนั่งอยู่บ้านทุกวัน
(โรงพยาบาลเนื้องอกวิทยาฮาวานา)
คริสโตบาลเป็นมะเร็งกล่องเสียง
เมื่อหกเดือนก่อน เราผ่ากล่องเสียงเขาออก
เขาไม่มีเสียงพูดแล้ว
การรักษาของคริสโตบาลฟรีรึเปล่า
ใช่
เขาจะพูดได้อีกไหม
เขาจะต้องใช้กล่องเสียงไฟฟ้า
- แล้วในคิวบามีรึเปล่า - ไม่มี
ทำไมล่ะ
มันแพงเกินไป
ถ้าผมเอามาให้ คุณจะใส่ให้ได้ไหม
เขาจะพูดได้ไร้ที่ติเลย
เราจะไปไหนกัน
ห้องเก็บชิ้นส่วนเนื้อเยื่อ
นั่นอะไร
เครื่องมือที่จะใช้เก็บเนื้อเยื่อ
ของดีรึเปล่า
มันเก่ามาก
ไม่ค่อยคม
เราต้องดึงแรงมากๆ ถึงจะเก็บเนื้อเยื่อได้
ไม่ค่อยดีเท่าไหร่สำหรับคนไข้
นี่เป็นอุปกรณ์จากยุค 50 และ 60
สมัยนี้เขาใช้ไฟเบอร์ออปติกกันแล้ว
มันยืดหยุ่นหน่อย
- คุณมีรึเปล่า - เราไม่มี
คุณได้เงินเดือนเท่าไหร่
- ประมาณ 25 ดอลลาร์ - ยี่สิบห้าดอลลาร์ต่อเดือนเหรอ
น้อยว่าคนขับแท็กซี่อีก
ใช่
คุณหมอ ขอบคุณมากครับ
(สองเดือนต่อมา)
นั่นกล่องที่ผมเอามาจากอเมริกา
มันจะใช้ได้ไหม
น่าจะได้นะ
เขาบอกว่า "ผมชื่อคริสโตบาล"
มันเหมือนเสียงหุ่นยนต์หน่อย แต่ก็เข้าใจได้
เขาพูดว่าอะไร
เขายินดีและตื้นตันมาก
ที่ได้เสียงกลับมา
เขาขอบคุณคุณกับผม
ดีจังที่ได้ยินเสียงคุณอีกครั้ง
คุณเรียกน้องสาวได้แล้ว
ลีโล ลีโล
เขาเรียกชื่อคุณ
เกรโกริโอ เกรโกริโอ!
กับอังเฮล!
เขาบอกให้คุณไปปลูกถั่ว
พอพูดได้ก็บอกให้คุณทำโน่นนี่เลยนะ
เขาออกคำสั่งแล้ว
มาฉลองกันดีกว่า
ดื่มฉลองให้พี่ชายคุณ คริสโตบาล
กับเสียงใหม่ของเขา
คริสโตบาลอยากบอกอะไรผมสักอย่าง
ขอบคุณ! ขอบคุณ!
(ปี 2006)
ลูอิส!
ดีใจที่ได้เจอ
ว้าว คุณดูดีนะ
คุณก็เหมือนกัน
ไม่หรอก ผมแก่แล้ว เกิดอะไรขึ้น
คุณกินเยอะเลย
ผมเปลี่ยนชีวิตแล้ว
ผมหยุดดื่ม
คุณไม่ดื่ม แต่คุณกินแทน
ขอดูอะพาร์ตเมนต์ได้ไหม ผ่านมาหลายปีแล้ว
ครัว
กำลังซ่อมอยู่
ไม่มีใครหาปูนซีเมนต์ได้ คุณหาได้ไง
ก็แพงมาก
ผมจ่าย 20 เหรียญ
ได้มาสามถุง
เงินเดือนทั้งเดือน
เราจะไปไหนกัน
จะไปที่ทำงานคุณเหรอ
มีอะไรเปลี่ยนไปบ้างในย่านนี้
ไฮโดรโปนิกส์
มีโครงการใหม่ ปลูกพืชไฮโดรโปนิก
ปลูกกันด้านหลังเหรอ
น่าสนใจมาก
เนื้อสัตว์เหรอ
หมู
มะเขือเทศ
สับปะรด
โอ๊ะโอ ไม่ให้ถ่าย
มะเขือเทศสวยนะ ขอบคุณ
หัวหอม
หัวหอมของคุณเหรอ
ราคาเท่าไหร่
ห้าเปโซได้ประมาณครึ่งกิโลกรัม
นี่มันตลาดมืด ผมรู้
ตำรวจมารึเปล่า
ก็เป็นได้
แต่พวกนั้นจ่ายให้ตำรวจ
ตำรวจก็มองไปทางอื่น
นี่งานผม
ผมทำงานที่นี่ทุกวัน
ผมทำความสะอาดสวนและสวนสาธารณะนั่น
สวนนี้ดูสะอาดมากเลยนะ
ทำได้ดี ยินดีด้วย
ทำดีต่อไปนะ
ผมเขียนจดหมาย "ถึงฟีเดล" มาหลายฉบับในหลายปีที่ผ่านมา
ส่วนใหญ่ก็ขอโอกาสได้สัมภาษณ์อีกครั้ง
ผมเพิ่งได้ข่าวว่าอาจจะได้เจอเขา ในงานวันเกิด 80 ปีของเขา
เอาละนะ
นักข่าวพวกนี้มาเพราะฟีเดลป่วยหนัก
โลกอยากรู้ว่าเขาจะมาร่วม งานฉลองวันเกิดของตัวเองรึเปล่า
ไม่ใช่ตรงนี้ บนนั้น
ข้างล่างนี้ห้ามถือกล้อง
มีคำแนะนำอะไรอีกไหม
ตากล้องขึ้นไปตรงนั้น
ไม่ให้ลงมาตรงนี้
พวกนั้นพยายามให้ผมไปอยู่กับนักข่าวคนอื่นๆ
แต่ผมจะอยู่ตรงนี้ เผื่อฟีเดลออกมา
ดูเหมือนฟีเดลจะมาไม่ไหว
นั่นไงคำตอบ
วันนี้ราอูล ไม่ใช่ฟีเดล
ไม่มีการสัมภาษณ์
ฟีเดลจงเจริญ!
ราอูลจงเจริญ!
เป็นการฉลองที่งดงาม สำหรับวันเกิดอายุครบ 80 ปีของฟีเดล
ฟีเดล หายเร็วๆ นะจะได้กลับมาอยู่กับพวกเรา
เขาคงกระพัน เขาไม่มีวันตาย
เขาจะนำทางพวกเราตลอดไป
ฟีเดลไม่มา
มันก็เศร้านะ
เขาไม่สามารถมาปาร์ตี้วันเกิดตัวเองได้
ผ่านมาหกหรือเจ็ดปีแล้ว หลังจากที่เราไปไร่บอร์เรโกสครั้งสุดท้าย
แล้วเราก็รู้จากเรื่องที่เกิดกับฟีเดลว่า
ไม่มีใครอยู่ได้ตลอดกาล
มันน่าสนใจนะ
ผมมาเมืองนี้ในช่วงเวลากว่า 30 ปี
ผมไม่เห็นมีอะไรเปลี่ยนแปลงเลย
บ้านทุกหลังดูเหมือนเดิม
เหมือนมันถูกแช่แข็งไว้ในกาลเวลา
ลีโล เป็นไงบ้าง
คริสโตบาลเป็นไงบ้าง
เหลือฉันคนเดียวแล้ว
เกรโกริโอก็ตายแล้วเหรอ เหลือคุณคนเดียว
พวกเขายอดเยี่ยมเสมอ
พวกนั้นอยากให้เราอยู่ด้วยกัน
เราไม่เคยแยกกันเลย
ฉันดูแลพวกเขา
พวกนั้นก็ทำเหมือนฉันเป็นแม่
พี่ชายคุณเป็นเพื่อนผม
ผมนึกว่าจะได้เจอพวกเขาอีกครั้ง
ผมเสียใจด้วยนะ
ชีวิตคนเรามันสั้น
ทีละนิดๆ เราก็ค่อยๆ จางหายไป
ตอนเกิดเราเกิดมามีความสุขด้วยกัน
แต่หลังจากนั้น เราทุกคนก็ต้องเดียวดาย
เราจากโลกนี้ไปทีละคน
ชีวิตก็ลำบาก
เรากำลังตามหาบ้านของวิลเดอร์
ความทรงจำผมบอกว่ามันอยู่ตรงนี้
หยุดตรงนี้ก่อนครับ
เป็นไงบ้างเพื่อน
วิลเดอร์อยู่ที่นี่รึเปล่า
คนนี้น่ะ
ตรงไหนนะ
ในอะพาร์ตเมนต์นั่น
วิลเดอร์
วิลเดอร์อยู่ไหน
วิลเดอร์อยู่อเมริกา แม่เขามาตามไป
นั่นคือจุดสิ้นสุดเรื่องของวิลเดอร์ในคิวบา
(ปี 2016)
ตรงข้างโบสถ์นั้นเอง
ที่ผมเจอคาริแดด แม่ของวิลเดอร์ เป็นครั้งแรกในปี 1974
สมัยนั้นไม่เหมือนตอนนี้เลย
ฮาวานาเปลี่ยนไปมากในสองปีที่ผ่านมา
ตึกนี้ก็ไม่ได้อยู่ตรงนี้
นี่ของใหม่นะ เครื่องเบิกเงินสด
ทุกคนในเมืองเก่าฮาวานาพยายามจะต่อไวไฟ
ยินดีที่ได้พบครับ
พวกเขาไม่เคยมีเซลฟี
เดินห่างจากศูนย์กลางนักท่องเที่ยวมาแค่ห้านาที
ก็จะถึงจุดที่ลูอิสเพื่อนเก่าผมอยู่
ลูอิส มีอะไรเปลี่ยนแปลงไปไหม
ไม่มีอะไรเปลี่ยนไปตลอด 20 ปี
แต่ทุกครั้งที่คุณมาที่นี่
ลูอิสเพื่อนคุณก็ก้าวหน้าไปบ้าง
ผมซ่อมบ้านได้แล้ว เพราะธุรกิจของผม
คุณมีธุรกิจแล้วเหรอ
ผมขายวัสดุก่อสร้างให้คนที่จะซ่อมบ้าน
อะไรๆ มันดีขึ้นมาก
มีหมูกินเป็นมื้อค่ำ
เท่าไหร่
ยี่สิบเหรียญเหรอ
ของหวานนี่มันแพงนะ
มันราคาสามเหรียญเก้าสิบ
เราติดตั้งน้ำประปา
ผมซื้อถังเก็บน้ำ เดี๋ยวนี้น้ำไหลทั้งวันแล้ว
ห้องน้ำนี้จ่ายไป 350 เหรียญ
ทุกอย่างเป็นผลจากธุรกิจของผม
ผมซื้อวัสดุก่อสร้างราคาดีๆ
แล้วก็ขายเอากำไร
ทำให้ผมทำแบบนี้ได้
โทรศัพท์นี้สำหรับธุรกิจที่กำลังเติบโต
ให้ลูกค้าติดต่อได้
มีอะไร
ฉันต้องวางกระเบื้องในครัว
กล่องละเท่าไหร่
สิบเอ็ดเหรียญ
ดูแลเธอหน่อย
เธอจะเอาอะไร
กระเบื้อง
เหลืออยู่แค่นั้น
ลองดูว่าเอารึเปล่า
ตรงนี้คือที่ขายวัสดุก่อสร้าง
มีกาวติดไม้รึเปล่า
เดี๋ยวก็มีนะ
นี่เป็นธุรกิจส่วนตัวที่เราขายวัสดุก่อสร้าง
ปาโปเพื่อนผมเป็นคนคุมร้าน
คนเปิดธุรกิจจากบ้าน
แต่ร้านใหญ่ๆ ก็ยังเป็นของรัฐ
ฝันของผมคืออยากเป็นเจ้าของร้านแบบนี้
เราแค่ต้องมีศรัทธา
แล้วก็มีกึ๋นที่จะประสบความสำเร็จ
ผมมาคิวบาตลอดช่วง 40 ปี
ตอนที่เริ่มทำ ผมยังหนุ่ม แต่ดูผมตอนนี้สิ
จริงๆ แล้ววันนี้วันเกิดของผม
และจะมีวิธีไหนที่จะฉลองได้ดีไปกว่า การไปเยี่ยมเพื่อนเก่า
ด้วยรถฟอร์ดปี 1952 คันนี้
คุณอายุเท่าไหร่แล้ว
แปดสิบแปด
ผมกำลังจะกลับไปที่ฮาวานา
กับธุระส่วนตัวที่ยังไม่เรียบร้อยอีกหนึ่งเรื่อง
วันนี้วันเกิดครบรอบ 90 ปีของฟีเดล และผม ก็พยายามเรียกร้องความสนใจจากเขาจริงๆ
สุขสันต์วันเกิด ฟีเดล
เรามาถึงจุดที่อดีตพ่อครัวของฟีเดลทำงานอยู่
หวังว่าเขาจะช่วยเตรียมของขวัญพิเศษ สำหรับวันเกิดของฟีเดล
ฮุสโต
คุณทำงานกับฟีเดลมากี่ปี
ประมาณ 30 ปี
อธิบายแผนของผมหน่อย
เราจะเอารูปนี้ไว้ด้านบนของเค้ก
ฟีเดลอายุ 53 ตอนที่เราบินไปนิวยอร์กด้วยกัน
แล้วเขาตัดสินใจทำงานแทนผม
(ปี 1979)
คุณถ่ายรูปเองเป็นด้วยเหรอ
กล้องทำให้ทุกคนดูอ้วน
ผมไม่ชอบดูอ้วน
ฟีเดลคิดว่าเขาเป็นตากล้องที่เก่งกว่าผม
คริสโตบาลก็คิดว่าเขาเก่งกว่าผม
มันเจ็บปวดมากที่ต้องถ่ายทำความทุกข์ของเพื่อนๆ
ผมมาที่นี่ตอนยังหนุ่ม มีอุดมการณ์ และหลงรักประเทศคิวบา
ผมไม่เคยมีโอกาสได้บอกลาพี่น้องทั้งสาม
ผมอยากจะได้พบฟีเดลอีกครั้งจริงๆ
เราอาจได้รับคำเชิญให้ไปพบฟีเดลวันนี้
เราเลยกำลังรอโทรศัพท์อยู่
บายนะ ทุกคน เดี๋ยวเจอกัน
ผมอาจต้องทิ้งกล้องวิดีโอไว้ในรถ
ผมแค่อยากเข้าไปแสดงความคารวะต่อเขา
(หลังจากนั้น)
กลาดีสทำงานในบ้านที่เราอยู่
ว้าว รูปนี้ดีจัง
ฟีเดลจำผมได้ แล้วก็ตื่นเต้นที่ได้เจอผม
เขายังจับมือได้มั่นคงเหมือนเดิม
แล้วก็ยังชกพวกไอ้กันได้หนักแน่น
เขาดูดีนะสำหรับชายอายุ 90 ปี
เขาดูดีทีเดียว
สิ่งหนึ่งที่ฟีเดลเป็นห่วง คือเรื่องโภชนาการ
พอคนเราเริ่มแก่ ก็จะเน้นเรื่องสุขภาพ
ฟีเดลมีห้องแล็บ
เขาพัฒนาเมล็ดพันธุ์ที่มีคุณค่าโภชนาการสูง
เพื่อแก้ปัญหาการขาดแคลนอาหารของโลก
แล้วฟีเดลก็เซ็นเสื้อให้ผม
ผมเอาหมวกนำโชคของผมให้ฟีเดล
และนี่เป็นของขวัญชิ้นสุดท้ายแด่ฟีเดล
แล้วจากนั้น
ผมก็มีโอกาสได้บอกลา
ผมไม่รู้ว่าจะได้เจอฟีเดลอีกไหม
(วันที่ 25 พฤศจิกายน 2016)
เมื่อเวลา 22 นาฬิกา 29 นาที
ฟีเดล กัสโตร รุซ ผู้บัญชาการสูงสุดของเราได้สิ้นชีพลงแล้ว
เขาได้รับการยกย่องจากกลุ่มผู้สนับสนุน ในเรื่องจุดยืนต่อต้านสหรัฐฯ
แต่กลุ่มสิทธิมนุษยชนก็สาปแช่งเขา ว่าปกครองอย่างเผด็จการเบ็ดเสร็จ
ในสหรัฐฯ นี้ การเสียชีวิตของกัสโตร
จุดประกายอารมณ์รุนแรง และการถกเถียงทางการเมืองที่ร้อนแรง
คำไว้อาลัยอันแสนชื่นชม มาจากฝ่ายที่คาดเดากันได้
วลาดีมีร์ ปูตินเรียกเขาว่า "สัญลักษณ์แห่งยุค"
ประธานาธิบดีสี จิ้นผิงไปเยี่ยมสถานทูตคิวบา
เพื่อแสดงความเคารพ
เราจะไปไหนกัน
เราอยู่ใกล้ๆ ขบวน
ที่อัญเชิญอัฐิของฟีเดล
เราตามหลังอยู่สองหรือสามชั่วโมง
ดูคนเหล่านี้ที่ออกมาไว้อาลัยสิ
ผมไม่เคยคิดว่าวันหนึ่ง
ผมจะมาตามอัฐิของฟีเดลไปทั่วคิวบา
แต่ฟีเดลบอกผมว่า
"เราทุกคนรู้ว่าเราจะต้องตาย เราก็แค่ไม่รู้ว่าจะตายวันไหน"
ไม่มีใครตายก่อนถึงเวลา
ผมจึงใจเย็น
ผมรู้ว่ายังไงผมก็ต้องตาย
ผมแค่ไม่รู้ว่าเมื่อไหร่
ยุคของฟีเดลจบลงแล้ว
ต่อไปก็ขึ้นกับเด็กๆ อย่างเธอ ที่จะต่อสู้เพื่อคิวบาต่อไป
(รายการนี้ขออุทิศให้ประชาชนชาวคิวบา)
(ขอให้พวกเขาเป็นมิตร กับประชาชนของสหรัฐอเมริกาตลอดไป)
ชีวิตเป็นปริศนา เป็นเกมแห่งโอกาส
เมื่อไปถึงสุสาน นั่นก็คนละเรื่อง
ในที่ซึ่งคนทั้งชายหญิงได้นอนตลอดกาล
เงินไม่มีประโยชน์หรอกเมื่อเราตายไปแล้ว
คนจะตัดสินเราจากชีวิตที่ใช้ไปเท่านั้น
คำบรรยายโดย ปัทมวรรณ บูรณมาตร์